Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1141

l) a kiégett üzemanyagnak a létesítmény területérõl történõ elszállítása. 11.003. A berakási terveket, különösen az aktív zóna berakási terveit részletes fizikai számításokkal kell megalapozni és jóváhagyni az üzemeltetési feltételek és korlátok megsértésének elkerülése érdekében. 11.004. Az üzemeltetõ szervezetnek rendelkeznie kell egy olyan minõség irányítási programmal, amely érvényes az on-line és off-line zónaszámítások számítógépes alkalmazásaira és biztosítja az információk visszakereshetõségét, valamint független számítási eszközökkel történõ párhuzamos ellenõrizhetõségét. 11.005. A minõség irányítási programnak biztosítania kell, hogy a töltettervezéshez használt számítási modellek és eszközök validáltak, hasonló modellekkel össze vannak hasonlítva és a folyamatos karbantartásuk biztosított. A szokásostól eltérõ töltetek tervezését független eszközökkel (lehetõség szerint az üzemeltetõtõl különbözõ szakértõkkel, eszközökkel és modellekkel) ellenõrizni kell. Fokozott súllyal kell kezelni az olyan modellek minõsítését, amelyek a nagyobb kiégéseket, új anyagokat, tervezési módosításokat és teljesítménynöveléseket fedik le. 11.006. Az aktív zóna paramétereit monitorozó rendszert kell létesíteni, amely biztosítja a változások követését és kiértékelését azért, hogy az abnormális viselkedés észlelhetõ legyen, továbbá hogy a zónatervezési követelmények ellenõrizhetõek legyenek, valamint a kulcsfontosságú paraméterek értékei feljegyezhetõk és megõrizhetõk legyenek egy logikus és konzisztens formában. 11.007. Az üzemeltetõ szervezetnek hatékony, az üzemanyag épségét biztosító programmal kell rendelkeznie. A programnak egyebek mellett ki kell terjednie az üzemanyag üzemelési paramétereinek monitorozására, bevezetõ teszt kazetták alkalmazására, a besugárzott üzemanyag vizsgálataira és speciális esetekben laboratóriumi vizsgálati lehetõségekre. Minden üzemanyag meghibásodás okának feltárására alkalmas politikát kell alkalmazni. A programnak megfelelõ eljárásokat és mûszaki megoldásokat kell alkalmaznia, hogy – az üzemeltetési stratégiák minimalizálják az üzemanyag meghibásodásának lehetõségét; – biztosítani lehessen az üzemanyag épségét jelzõ radiokémiai adatok szisztematikus elemzését a változások és meghibásodások észleléséhez; – legyen hatékony intézkedési terv a hibás üzemanyag kezelésére. 11.2. DOKUMENTÁLÁS 11.008. Az üzemeltetõ szervezetnek teljes körû nyilvántartási és ellenõrzési rendszert kell mûködtetni, amely igazolja a nukleáris üzemanyagra vonatkozóan a nemzetközi egyezmények és a vonatkozó hazai jogszabályok követelményeinek betartását. 11.009. A sérült, besugárzott és nem besugárzott nukleáris üzemanyag kezelését különös részletességgel kell szabályozni, beleértve az üzemanyag megsérülésének detektálására vonatkozó eljárások megkövetelt érzékenységének indoklását. 11.010. A berakási terveket, különösen az aktív zóna berakási terveit részletes fizikai számításokkal kell megalapozni és jóváhagyni az üzemeltetési feltételek és korlátok megsértésének elkerülése érdekében. 11.011. A berakás sorrendiségét, a tevékenységek helyes végrehajtásának ellenõrzését és a kialakított konfiguráció fizikai mérésekkel történõ ellenõrzését írásos, jóváhagyott dokumentummal kell szabályozni. 11.012. Biztosítani kell a biztonsági jelentésben indokolt mértékû üzemzavari zónakirakás feltételeinek folyamatos fenntartását. 11.013. A nukleáris üzemanyagnak az üzemeltetés során megvalósított üzemmenetét, az üzemanyag viselkedését és a biztonsággal kapcsolatos egyéb információkat rögzíteni és értékelni kell.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes